8वीं बोर्ड परीक्षा 9 से
झालरापाटन| जिलेमें आठवीं बोर्ड परीक्षा 9 मार्च से शुरू होगी, जिसका समय दोपहर 2 से शाम 4:30 बजे तक रहेगा। डाइट प्रधानाचार्य कल्याणमल वर्मा ने बताया कि परीक्षा से संबंधित समस्त सामग्री परीक्षा केंद्रों तक पहुंचा दी गई है। जिले में 11 संग्रहण केंद्र तथा 16 मूल्यांकन केंद्र स्थापित किए गए हैं। प्रत्येक ब्लॉक में ब्लॉक शिक्षा अधिकारी कार्यालय में कंट्रोल रूम बनाया गया है, जहां पर ब्लाॅक के समस्त केंद्राधीक्षक दोपहर 2:30 बजे से पूर्व अपने केंद्र की उपस्थिति नोट करवाएंगे। प्रभागाध्यक्ष आठवीं बोर्ड इंद्रेश शर्मा ने बताया कि यदि किसी छात्र छात्रा का संस्कृत 71 के स्थान पर गलती से अन्य विषय प्रवेश पत्र पर आया है तो संबंधित केंद्राधीक्षक उसे संस्कृत 71 कोड पेपर दे, ताकि छात्र-छात्रओं को परेशानी का सामना नहीं करना पड़े।
hin_Deva hin_Deva